Όσο πιο παραδοσιακός και των τύπων είναι ο επαγγελματικός σας κλάδος (π.χ., τράπεζες, δικηγορία, ιατρικές υπηρεσίες) τόσο πιο λογικό είναι να επιλέξετε ένα απλό πρότυπο. Αντίθετα, αν ασκείτε δημιουργικό επάγγελμα, εργάζεστε στον χώρο της επικοινωνίας και της διαφήμισης ή φιλοδοξείτε να προσληφθείτε από νεανική startup, ένα δημιουργικό πρότυπο μπορεί να είναι πιο κατάλληλο. Ακόμα και στην περίπτωση των απλών προτύπων πάντως, μπορείτε να επιλέξετε κάποιο με διακριτικές ή πρωτότυπες λεπτομέρειες που θα σας βοηθήσει να ξεχωρίσετε. Διαλέξτε σύμφωνα με την αισθητική σας, αρκεί να θεωρείται καλαίσθητο και αποδεκτό για τον κλάδο σας.